മാവോയിസ്റ്റ് ബന്ധം; അലനേയും താഹയേയും സിപിഎം പുറത്താക്കി – Truevision News\nമാവോയിസ്റ്റ് ബന്ധം; അലനേയും താഹയേയും സിപിഎം പുറത്താക്കി\nകോഴിക്കോട്: മാവോയിസ്റ്റ് ബന്ധം ആരോപിച്ച് യുഎപിഎ ചുമത്തി അറസ്റ്റ് ചെയ്ത രണ്ട് വിദ്യാര്‍ഥികളെ സിപിഎം പുറത്താക്കി. അലന് ശുഹൈബിനെയും താഹ ഫസലിനെയുമാണ് സിപിഎം പുറത്താക്കിയത്. പന്നിയങ്കര ലോക്കല് കമ്മിറ്റിയാണ് ഇവരെ പുറത്താക്കിയത്.\nപ്രതികള്‍ക്ക് മാവോയിസ്റ്റ് ബന്ധമുണ്ടെന്ന പാര്‍ട്ടിയുടെ അന്വേഷണ റിപ്പോര്‍ട്ടിന്‍റെ അടിസ്ഥാനത്തിലാണ് നടപടി. ജില്ലാ സെക്രട്ടറിയേറ്റംഗം ടി.പി ദാസനാണ് നടപടി റിപ്പോര്‍ട്ട് ചെയ്തത്. എന്നാല് പാര്‍ട്ടി ഇതുവരെ നടപടി പരസ്യപ്പെടുത്തിയിട്ടില്ല\nkozhikode, mavo, mavoyist


സോഷ്യല് കെയര് പ്രതിസന്ധി പരിഹരിക്കാന് പുതിയ നികുതി! 40 വയസിനു മുകളില് പ്രായമുള്ള ജീവനക്കാരില് നിന്ന് നികുതിയീടാക്കാനൊരുങ്ങി ടോറികള് | Malayalam UK\nസോഷ്യല് കെയര് പ്രതിസന്ധി പരിഹരിക്കാന് പുതിയ നികുതി! 40 വയസിനു മുകളില് പ്രായമുള്ള ജീവനക്കാരില് നിന്ന് നികുതിയീടാക്കാനൊരുങ്ങി ടോറികള്\nNovember 12 05:13 2018 by News Desk 1\tPrint This Article\nസോഷ്യല് കെയര് പ്രതിസന്ധി പരിഹരിക്കാന് പുതിയ നികുതിയേര്‍പ്പെടുത്താന് ഒരുങ്ങി ടോറി സര്‍ക്കാര്. 40 വയസിനു മേല് പ്രായമുള്ള ജീവനക്കാരില് നിന്ന് നികുതിയീടാക്കാനാണ് നീക്കം. ജര്‍മനയില് നിലവിലുള്ള നികുതി സമ്പ്രദായം യുകെയിലും നടപ്പാക്കാനാണ് ഉദ്ദേശിക്കുന്നത്. ഇതിന് എംപിമാര് അനുമതി നല്‍കിക്കഴിഞ്ഞുവെന്നാണ് റിപ്പോര്‍ട്ട്. 40 വയസിനു മേല് പ്രായമുള്ളവര്‍ക്ക് പ്രത്യേക ലെവി ഏര്‍പ്പെടുത്താനാണ് നീക്കം. ജര്‍മനിയില് ശമ്പളത്തിന്റെ 2.5 ശതമാനമാണ് ജര്‍മനിയില് ഈടാക്കുന്നത്. ഇത് ഒരു പ്രത്യേക ഫണ്ടിലേക്കാണ് അടക്കുന്നത്. കെയര് ലഭിക്കുന്ന പ്രായമായവര്‍ക്കും ഭിന്നശേഷിക്കാര്‍ക്കും ധനസഹായം നല്‍കുന്നതുള്‍പ്പെടെയുള്ള പദ്ധതികളാണ് അണിയറയിലുള്ളത്.\nസമ്മറില് കോമണ്‍സ് സെലക്ട് കമ്മിറ്റിയാണ് ഈ നിര്‍ദേശം വെച്ചത്. ഇതില് താന് ആകൃഷ്ടനായിരിക്കുകയാണെന്ന് ഹെല്‍ത്ത് സെക്രട്ടറി മാറ്റ് ഹാന്‍കോക്ക് പറയുന്നു. ജര്‍മനിയില് 20 വര്‍ഷം മുമ്പ് അവതരിപ്പിച്ച് വിജയകരമായി നടത്തി വരുന്ന ഈ പദ്ധതിയുടെ ആശയമാണ് ഇതെന്നും ഇത് അവതരിപ്പിച്ച സെലക്ട് കമ്മിറ്റിയുടെ പാനല് അഭിനന്ദനം അര്‍ഹിക്കുന്നുവെന്നും ഹാന്‍കോക്ക് പറഞ്ഞു. ഈ പദ്ധതി യുകെയില് പ്രാവര്‍ത്തികമാകുമെന്നും അദ്ദേഹം പറഞ്ഞു. എല്ലാ കക്ഷികളില് നിന്നും പദ്ധതിക്ക് അംഗീകാരം കിട്ടിയെന്നതാണ് മറ്റൊരു സുപ്രധാന കാര്യം. ഒരു പ്രശ്‌നം പരിഹരിക്കാന് എല്ലാവരും ഒത്തൊരുമിക്കുകയെന്നത് പ്രധാനമാണ്. എന്നാല് അത് രാഷ്ട്രീയ മത്സരമാകുമ്പോള് ബുദ്ധിമുട്ടേറുകയും ചെയ്യുമെന്നും അദ്ദേഹം പറഞ്ഞു.\nക്രിസ്തുമസിന് സര്‍ക്കാര് അവതരിപ്പിക്കാനിരിക്കുന്ന സോഷ്യല് കെയര് ഗ്രീന് പേപ്പറില് ഇതു സംബന്ധിച്ച് ഔദ്യോഗിക ശുപാര്‍ശയുണ്ടാകും. സോഷ്യല് കെയറിന് കുടുംബങ്ങള് പണമടക്കേണ്ടി വരുന്ന അവസ്ഥ ഒഴിവാക്കുന്നതിനായാണ് ഈ ലെവി നിര്‍ദേശിക്കപ്പെട്ടിരിക്കുന്നത്. ജര്‍മനിയില് 27,000 പൗണ്ടിന് സമാനമായ തുക ശമ്പളം വാങ്ങുന്നവര് ലെവിയായി 675 പൗണ്ടും 50,000 പൗണ്ട് വാങ്ങുന്നവര് 1250 പൗണ്ടുമാണ് നല്‍കുന്നത്.


അഭിമന്യുമാരുടെ കുടുംബങ്ങൾ കണ്ടുമുട്ടി, കരഞ്ഞു; തേങ്ങലടക്കാനാവാതെ കണ്ടുനിന്നവരും | families of abhimanyus met together Emotional moments at home\nഅഭിമന്യുമാരുടെ കുടുംബങ്ങൾ കണ്ടുമുട്ടി, കരഞ്ഞു; തേങ്ങലടക്കാനാവാതെ കണ്ടുനിന്നവരും\nട്ടവടയിലും വള്ളിക്കുന്നത്തുമായി കൊല്ലപ്പെട്ട അഭിമന്യുമാരുടെ മാതാപിതാക്കൾ കണ്ടുമുട്ടി. മക്കൾ നഷ്ടപ്പെട്ടവരുടെ അതിവൈകാരികമായ മുഹൂർത്തം ഏവരുടെയും കണ്ണുനിറയ്ക്കുന്ന കാഴ്ചയായിരുന്നു.\nKerala, First Published Apr 25, 2021, 6:40 PM IST\nമാവേലിക്കര: വട്ടവടയിലും വള്ളിക്കുന്നത്തുമായി കൊല്ലപ്പെട്ട അഭിമന്യുമാരുടെ മാതാപിതാക്കൾ കണ്ടുമുട്ടി. മക്കൾ നഷ്ടപ്പെട്ടവരുടെ അതിവൈകാരികമായ മുഹൂർത്തം ഏവരുടെയും കണ്ണുനിറയ്ക്കുന്ന കാഴ്ചയായിരുന്നു. മഹാരാജാസ് കോളേജിൽ കൊല്ലപ്പെട്ട വട്ടവടയിലെ അഭിമന്യുവിന്റെ അമ്മ ഭൂപതിയും സഹോദരന് പരിജിത്തും, വള്ളികുന്നത്ത് കൊല്ലപ്പെട്ട അഭിമന്യുവിന്റെ വീട്ടിലെത്തിയതാണ് വികാരനിർഭരമായ രംഗത്തിന് വഴിയൊരുക്കിയത്.\nഇന്നലെയാണ് ഭൂപതിയും പരിജിത്തും അഭിമന്യുവിന്റെ പുത്തന്‍ചന്തയിലെ അമ്പിളി ഭവനിലെത്തിയത്. ഭൂപതി അഭിമന്യുവിന്റെ വളര്‍ത്തമ്മ ശോഭനയെയും അച്ഛന് അമ്പിളി കുമാറിനെയും കെട്ടിപ്പിടിച്ച് കരഞ്ഞു. ഭൂപതിയുടെ നിലവിളി വീട്ടുകാരിലേക്കും പടര്‍ന്നതോടെ ചുറ്റും നിന്നവര്‍ക്കും തേങ്ങലടക്കാനായില്ല. കണ്ടുനിന്നവരുടെ കണ്ണുകളും തോരാതെ പെയ്തു. കൊണ്ടേയിരുന്നു.\nഅഭിമന്യുവിന്റെ സഹോദരന് അനന്തുവിന്റെ കൈപിടിച്ച് വിതുമ്പിയ ഭൂപതിക്കരികില് മകന് പരിജിത്തുമുണ്ടായിരുന്നു. എന്തിനീ ക്രൂരത ഈ കുഞ്ഞിനോട് ചെയ്തുവെന്ന് തേങ്ങലിനിടയില് ഭൂപതി ചോദിക്കുന്നുണ്ടായിരുന്നു. ഇരുപതു മിനിറ്റോളം ചെലവഴിച്ച ശേഷം, വീടിനുള്ളില് വെച്ചിരുന്ന അഭിമന്യുവിന്റെ ചിത്രത്തില് തൊട്ടുതൊഴുത് പുത്തിറങ്ങി.\nചുനക്കരയിലെത്തിയ ശേഷം മടങ്ങിപ്പോയി. മാവേലിക്കരയിലെ ഇടത് സ്ഥാനാര്‍ഥി എം എസ് അരുണ്‍കുമാര്, അഡ്വ. എന് എസ് ശ്രീകുമാര്, അഡ്വ. വി കെ അജിത്ത്, ജെ രവീന്ദ്രനാഥ് എന്നിവരും ഭൂപതിക്കും പരിജിത്തിനുമൊപ്പമുണ്ടായിരുന്നു.\nസംഭവം അറിഞ്ഞത് മുതല് ഇങ്ങോട്ടു വരാന് കാത്തിരിക്കുകയായിരുന്നു അമ്മയെന്ന് പരിജിത്ത് പറഞ്ഞു. മകന്റെ മരണം നല്‍കിയ വേദന മാറിയില്ലെങ്കിലും ഇവിടെ വരണമെന്ന് നിര്‍ബന്ധമായിരുന്നു. മാധ്യമങ്ങള് വഴി അഭിമന്യുവിന്റെ കൊലപാതക വാര്‍ത്തകള് കേള്‍ക്കുമ്പോഴൊക്കെ വീടിനുള്ളില് തേങ്ങലുയരുമെന്നും പരിജിത്ത് പറഞ്ഞു.\n2018 ജൂലൈ രണ്ടിന് പുലര്‍ച്ചെയാണ് മഹാരാജാസ് കോളേജിൽ വെച്ച് എസ്എഫ്‌ഐ നേതാവ് അഭിമന്യുവിനെ കൊലപ്പെടുത്തിയത്. കേസിൽ പ്രതികളായ എസ്ഡിപിഐ പ്രവർത്തകർ അറസ്റ്റിലായിരുന്നു.\nഇക്കഴിഞ്ഞ വിഷുദിനത്തിലായിരുന്നു വള്ളികുന്നത്തെ അഭിമന്യുവിനെ ഇല്ലാതാക്കിയത്. കേസിൽ ആർഎസ് എസ് പ്രവർത്തകനെ പൊലീസ് പ്രതിചേർത്ത് അറസ്റ്റ് ചെയ്തിരുന്നു.\nLast Updated Apr 25, 2021, 6:40 PM IST\nസിമ്പു മാമാ... ആ വിളിയില് കണ്ണ് നിറഞ്ഞ് ചിമ്പു


കാഡ്ബറിയ്ക്കെതിരെ കേരളത്തില് കേസ് | Case filed in Kerala for banning Cadbury products - Malayalam Oneindia\nകാഡ്ബറിയ്ക്കെതിരെ കേരളത്തില് കേസ്\nതിരുവനന്തപുരം: കാഡ്ബറി ചോക്കലേറ്റ് കമ്പനിയ്ക്കെതിരെ കേരള ഹൈക്കോടതിയില് കേസ്. സോഫ്റ്റ്വെയര് എഞ്ചിനീയറായ ജോ വിന്‍സന്റ് ആണ് കേരളത്തില് കാഡ്ബറി ചോക്കലേറ്റ് നിരോധിയ്ക്കണമെന്നാവശ്യപ്പെട്ട് ഹൈക്കോടതിയില് കേസ് നല്കിയിരിക്കുന്നത്.\nകഴിഞ്ഞ മാസം താന് വാങ്ങിയ ചോക്കലേറ്റില് പുഴുക്കളെ കണ്ടുവെന്നും അതിനാല് സംസ്ഥാനത്ത് കാഡ്ബറിയുടെ വില്പന റദ്ദാക്കണമെന്നുമാണ് ജോ വിന്‍സന്റ് പരാതിപ്പെട്ടിരിക്കുന്നത്. കേസ് ഹൈക്കോടതി വാദം കേള്‍ക്കാനായി സ്വീകരിച്ചതായി വിന്‍സെന്റിന്റെ അഭിഭാഷകന് എസ്. മജീദ പറഞ്ഞു. കാഡ്ബറി ഭക്ഷ്യയോഗ്യമാണോ എന്ന കാര്യത്തില് അന്വേഷണം നടത്തണമെന്നും ജോ വിന്‍സെന്റ് പരാതിയില് ആവശ്യപ്പെട്ടിട്ടുണ്ട്.\nതാന് വാങ്ങിയ ചില കാഡ്ബറി ചോക്കലേറ്റുകളില് പുഴുക്കളെ കണ്ടതായി കമ്പനിയ്ക്കെഴുതിയിരുന്നെന്നും ഇതിന് മറുപടി ലഭിയ്ക്കാത്തതിനെ തുടര്‍ന്നാണ് കോടതിയെ സമീപിച്ചതെന്നും ജോ വിന്‍സെന്റ് പറഞ്ഞു.\nകഴിഞ്ഞ മാസം മഹാരാഷ്ട്രയില് മുംബൈ ഉള്‍പ്പെടെ ചില നഗരങ്ങളില് വിറ്റ കാഡ്ബറി ചോക്കലേറ്റുകളില് പുഴുക്കളെ കണ്ടെത്തിരുന്നു. ജൂണ് മാസത്തില് നിര്‍മ്മിച്ച കാഡ്ബറി ചോക്കലേറ്റുകളുടെ വില്പന കേരളത്തില് സര്‍ക്കാര് നിരോധിച്ചിരുന്നു. എന്നാല് ആഗസ്ത്, സപ്തംബര് മാസങ്ങളില് നിര്‍മ്മിച്ച ചോക്കലേറ്റുകളും ഗുണനിലവാരമില്ലാത്തതാണെന്നും വിന്‍സെന്റ് അവകാശപ്പെടുന്നു.\nതാന് ഈ കേസില് നഷ്ടപരിഹാരം ആവശ്യപ്പെട്ടിട്ടില്ലെന്നും പകരം കാഡ്ബറി ഉല്പന്നങ്ങള് പാടെ നിരോധിയ്ക്കണമെന്നാണ് ആവശ്യപ്പെട്ടിരിക്കുന്നതെന്നും ജോ വിന്‍സെന്റ് പറഞ്ഞു.


തീവ്രവാദ കേസല്ല, സാങ്കേതിക കാര്യങ്ങൾ പറഞ്ഞ് അർണബിന് ജാമ്യം നിഷേധിക്കാനാവില്ല: സുപ്രീം കോടതി | notaterrorism related case cant deny bail sating technical reason for Arnab goswami says SC\nതീവ്രവാദ കേസല്ല, സാങ്കേതിക കാര്യങ്ങൾ പറഞ്ഞ് അർണബിന് ജാമ്യം നിഷേധിക്കാനാവില്ല: സുപ്രീം കോടതി\nNew Delhi, First Published 11, Nov 2020, 1:30 PM\nജാമ്യാപേക്ഷ തള്ളിയ ബോംബെ ഹൈക്കോടതി വിധിക്കെതിരെ റിപ്പബ്ലിക് എഡിറ്റര് അര്‍ണബ് ഗോസ്വാമി നല്‍കിയ ഹര്‍ജി പരിഗണിക്കുകയായിരുന്നു സുപ്രീംകോടതി\nമുംബൈ: അർണബ് ഗോസ്വാമിയുടേത് തീവ്രവാദ കേസല്ലെന്നും സാങ്കേതിക കാര്യങ്ങൾ പറഞ്ഞ് ജാമ്യം നിഷേധിക്കാനാകില്ലെന്നും സുപ്രീം കോടതി. പൗരന്മാരുടെ വ്യക്തിസ്വാതന്ത്ര്യം സംരക്ഷിക്കാൻ ഇവിടെ മേൽക്കോടതിയുണ്ടെന്ന് സുപ്രീം കോടതി ജസ്റ്റിസ് ഡി വൈ ചന്ദ്രചൂഡ് വിശദമാക്കി. ജാമ്യാപേക്ഷ തള്ളിയ ബോംബെ ഹൈക്കോടതി വിധിക്കെതിരെ റിപ്പബ്ലിക് എഡിറ്റര് അര്‍ണബ് ഗോസ്വാമി നല്‍കിയ ഹര്‍ജി പരിഗണിക്കുകയായിരുന്നു സുപ്രീംകോടതി. അര്‍ണബിന്‍റെ ചാനല് കാണാറില്ലെന്നും കോടതി വിശദമാക്കി. ആശയങ്ങളില് വ്യത്യാസമുണ്ടെങ്കിലും നിയമത്തിന് ആ വ്യത്യാസമില്ലെന്നും കോടതി വിശദമാക്കിയതായാണ് എന്‍ഡി ടി വി റിപ്പോര്‍ട്ട് ചെയ്യുന്നത്.\nഇടക്കാല ജാമ്യം നല്‍കണമെന്ന അര്‍ണബ് ഗോസ്വാമിയുടെ ആവശ്യം ഹൈക്കോടതി തള്ളിയിരുന്നു. ജാമ്യാപേക്ഷയില് നാല് ദിവസത്തിനകം തീരുമാനമെടുക്കാന് സെഷന്‍സ് കോടതിക്ക് ഹൈക്കോടതി നിര്‍ദ്ദേശം നല്‍കിയിരുന്നു. ജാമ്യാപേക്ഷ തള്ളിയ ഹൈക്കോടതി ഉത്തരവിനെതിരെയാണ് അര്‍ണബ് സുപ്രീംകോടതിയെ സമീപിച്ചത്. അതിനിടെ അര്‍ണബിന്റെ ജാമ്യാപേക്ഷ അടിയന്തിരമായി സുപ്രീംകോടതി പരിഗണിക്കാന് തീരുമാനിച്ചതിനെതിരെ സുപ്രീംകോടതി ബാര് അസോസിയേഷന് പ്രസിഡന്റ് ദുഷ്യന്ത് ദവേ സുപ്രീംകോടതി സെക്രട്ടറി ജനറലിന് കത്ത് നല്‍കിയിരുന്നു.\n2018 ല് ഇന്‍റീരിയര് ഡിസൈനര് അന്‍വയ് നായ്ക് ആത്മഹത്യ ചെയ്തതിൽ പ്രേരണ കുറ്റം ചുമത്തിയാണ് അർണബിനെ അറസ്റ്റ് ചെയ്തത്. റിപ്പബ്ലിക് ടിവിയുടെ സ്റ്റുഡിയോ നിര്‍മ്മാണത്തിന് 83 ലക്ഷം രൂപ അര്‍ണബ് നല്‍കാനുണ്ടായിരുന്നുവെന്ന് നായിക്കിന്‍റെ ആത്മഹത്യ കുറിപ്പിലുണ്ടായിരുന്നു. തെളിവില്ലെന്ന കാരണം പറഞ്ഞ് കേസേന്വേഷണം ആലിബാഗ് പൊലീസ് അവസാനിപ്പിച്ചിരുന്നു. എന്നാല് അന്‍വയ് നായിക്കിന്‍റെ ഭാര്യ അടുത്തിടെ നൽകിയ പുതിയ പരാതിയെ തുടര്‍ന്നാണ് കേസ് വീണ്ടും പൊലീസ് പൊടി തട്ടിയെടുത്തത്.\nLast Updated 11, Nov 2020, 1:41 PM\nabetting the suicide\nനിവാ‌ർ അടുത്ത പന്ത്രണ്ട് മണിക്കൂറിനുള്ളിൽ അതി തീവ്ര ചുഴലിക്കാറ്റായി മാറും; ചെന്നൈയിൽ ജാഗ്രതാ നിർദ്ദേശം


ആദായനികുതി റിട്ടേണ് ഫയലിങിന് മൊബൈല് ആപും പുതിയ പോര്‍ട്ടലും | Income Tax in Kerala| Manorama Online Sampadyam\nആദായനികുതി റിട്ടേണ് ഫയലിങിന് മൊബൈല് ആപും പുതിയ പോര്‍ട്ടലും വരുമ്പോള് ശ്രദ്ധിക്കേണ്ടത്\nകെ കെ ജയകുമാർ May 27, 2021 10:20 PM IST\nപരാതികള് സംബന്ധിച്ച ഹിയറിങുകളും ജൂണ് 10 മുതലേ ആരംഭിക്കൂ\nആദായനികുതി റിട്ടേണ് ഫയല് ചെയ്യുന്നതിന് മൊബൈല് ആപും പോര്‍ട്ടലും ജൂണ്7മുതല് നിലവില് വരുമ്പോള് നികുതി ദായകര് ചില കാര്യങ്ങള് പ്രത്യേകം ശ്രദ്ധിക്കണം. കൂടുതല് ആകര്‍ഷകവും ലളിതവുമായിരിക്കും www.incometax.gov.in എന്ന പോര്‍ട്ടല് എന്നാണ് ആദായനികുതി വകുപ്പ് അറിയിച്ചിരിക്കുന്നത്. കഴിഞ്ഞ സാമ്പത്തിക വര്‍ഷത്തെ ഓണ്‍ലൈന് ടാക്‌സ് റിട്ടേണ് ഫയലിങ് ഈ പുതിയ പോര്‍ട്ടല് വഴിയായിരിക്കും. പഴയ പോര്‍ട്ടലിലെ വിവരങ്ങള് പുതിയ പോര്‍ട്ടലുമായി സംയോജിപ്പിച്ചുവരികയാണ്. ഇതിന്റെ ഭാഗമായി ജൂണ് ഒന്നുമുതല് ആറുവരെ പഴയ പോര്‍ട്ടലായ www.incometaxindiaefiling.gov.in ലഭിക്കില്ല.\nജൂണ് 1 മുതല്6വരെയുള്ള കാലയളവില് ഒരു ഇടപാടും നടത്താന് ആദായ നികുതി വകുപ്പ് നിഷ്‌കര്‍ഷിക്കില്ല. മാത്രമല്ല പരാതികള് സംബന്ധിച്ച ഹിയറിങുകളും ജൂണ് 10 മുതലേ ആരംഭിക്കൂ.\n∙റിട്ടേണ് ഫയല് ചെയ്താല് അര്‍ഹരായവര്‍ക്ക് ഉടന് ടാക്‌സ് റീ ഫണ്ടുചെയ്യും എന്നാണ് പുതിയ പോര്‍ട്ടിലിന്റെ വാഗ്ദാനം.\n∙നികുതിദായകര് ചെയ്തിരിക്കേണ്ടതും ചെയ്യേണ്ടതും ചെയ്യാന് ബാക്കിയുള്ളതുമായ എല്ലാ കാര്യങ്ങളും ഒറ്റ ഡാഷ് ബോര്‍ഡില് കാണാന് കഴിയും എന്നതാണ് മറ്റൊരു പ്രത്യേകത. ഇതിലൂടെ നികുതി ദായകര്‍ക്ക് അനായാസം ഫോളോ അപ് ചെയ്യാന് കഴിയും.\n∙ഓണ്‍ലൈനായി പരസഹായം കൂടാതെ റിട്ടേണ് ഫയല് ചെയ്യാനുള്ള സംവിധാനം പുതിയ പോര്‍ട്ടലില് ഉണ്ടായിരിക്കും.\n∙നികുതി ദായകരുടെ സംശയം അപ്പപ്പോള് ദൂരികരിക്കാന് ചാറ്റ് ബോട്ട് ഉണ്ടായിരിക്കും. അതായത് സംശയം ടൈപ്പ് ചെയ്താല് അപ്പോള് തന്നെ ഓട്ടോമേറ്റഡ് സംവിധാനത്തിലൂടെ മറുപടി ലഭിക്കും.\n∙ഇതിനു പുറമെ എല്ലാത്തരം സംശയങ്ങളും ഉള്‍പ്പെടുത്തിയിട്ടുള്ള ചോദ്യോത്തരങ്ങള്, വീഡിയോ ട്യൂട്ടോറിയല്‍സ് എന്നിവയും ഉണ്ടാകും.\n∙ഓണ്‍ലൈന് പോര്‍ട്ടലിന്റെ എല്ലാ സംവിധാനങ്ങളും ഉള്‍പ്പെടുത്തിയിട്ടുള്ള മൊബൈല് ആപും ലഭ്യമാകും.\n∙ഓണ്‍ലൈനായി ടാക്‌സ് അടയ്ക്കാനുള്ള സംവിധാനവും പുതിയ പോര്‍ട്ടലില് ഉണ്ടാകും.\n∙യു പി ഐ, ക്രഡിറ്റ് കാര്‍ഡ്, ആര്‍ടിജിഎസ്, എന്‍ഇഎഫ്റ്റി എന്നിവ ഉപയോഗിച്ച് നികുതി ദായകര്‍ക്ക് നികുതി അടയ്ക്കാം.\nപുതിയ മൊബൈല് ആപ് ടാക്‌സ് ഫയലിങ് പ്രക്രിയയാകെ പൊളിച്ചെഴുതാന് ഇടയാക്കുന്നതാണ്. സംശയ നിവാരണത്തിന് ചാറ്റ് ബോട്ട് ഏര്‍പ്പെടുത്തുന്നതും ലൈവ് ഏജന്റിനെ നിയോഗിക്കുന്നതും സ്വാഗതാര്‍ഹമാണ്. ആദായ നികുതി സംബന്ധിച്ച നടപടിക്രമങ്ങള് കഴിഞ്ഞ കുറേ വര്‍ഷങ്ങളായി അനുദിനം ലളിതമാക്കിക്കൊണ്ടിരിക്കുകയാണ് ആദായ നികുതി വകുപ്പ്. ഈ ദിശയിലുള്ള ഏറ്റവും പുതിയ പരിഷ്‌കാരങ്ങളാണ് പുതിയ പോര്‍ട്ടലിന്റെ രൂപീകരണം.\n(പെഴ്‌സണല് ഫിനാന്‍സ് വിദഗ്ധനാണ് ലേഖകന്. ഇ മെയില് jayakumarkk8@gmail.com)\nEnglish Summary: New Income Tax Portal will Start from June 7


സത്യസന്ധന്‍റെ ചെക്ക് : Deepika.com Sunday Special\nതാൻ വളരെ കഷ്ടപ്പെട്ട് ഉണ്ടാക്കിയ വൻസമ്പത്ത് തന്നോടൊപ്പം മറവു ചെയ്യപ്പെടണമെന്ന് ആ വൃദ്ധൻ ആഗ്രഹിച്ചു. അന്തിമ അഭിലാഷം വ്യക്തമാക്കി മരണപത്രം തയാറാക്കാൻ അഭിഭാഷകന് അദ്ദേഹം നിർദേശവും നൽകി.\nതന്നോടൊപ്പം മറവ് ചെയ്യപ്പെടേണ്ട പണം മൂന്നുപേർക്കായി മുൻകൂട്ടി വൃദ്ധൻ നൽകി. വാർഡ് മെംബർ, കുടുംബ ഡോക്ടർ, വക്കീൽ എന്നിവർ ഓരോരുത്തർക്കും 30 ലക്ഷംരൂപ വീതമാണ് ഇതിനായി നൽകിയത്.\nവൃദ്ധൻ മരിച്ചതോടെ മരണപത്രത്തിലെ വ്യവസ്ഥകൾ നടപ്പിലാക്കാൻ മൂവരും മുന്നോട്ടുവന്നു. പക്ഷേ, 30 ലക്ഷം രൂപയിൽ 10 ലക്ഷം രൂപ മാത്രമാണ് വാർഡ് മെംബർ ഒരു കവറിലാക്കി മൃതശരീരത്തോടൊപ്പം വച്ചത്. ആസന്നമായ പഞ്ചായത്ത് തിരഞ്ഞെടുപ്പിലെ പ്രചരണത്തിനായി ഇരുപതുലക്ഷം രൂപ അദ്ദേഹം സൂക്ഷിച്ചു വയ്ക്കുകയായിരുന്നു.\nഡോക്ടർ 20 ലക്ഷം രൂപ മാത്രമാണ് കവറിലിട്ടത്. ആശുപത്രിയിൽ ഉപകരണങ്ങൾ വാങ്ങാൻ പത്തുലക്ഷം രൂപ അദ്ദേഹവും ചെലവാക്കി. രണ്ടുപേരും കാണിച്ച വിശ്വാസവഞ്ചനയിൽ താൻ കഠിനമായി ലജ്ജിക്കുന്നുവെന്ന് അഭിപ്രായപ്പെട്ട അഭിഭാഷകൻ 30 ലക്ഷം രൂപയുടെ ഒരുചെക്ക് ശവപ്പെട്ടിയിൽ നിക്ഷേപിച്ചു!


10 വര്‍ഷം കൊണ്ട് കേരളത്തിന്റെ കുത്തഴിഞ്ഞ ധനകാര്യ രംഗം എങ്ങനെ നേരെയാക്കാം?\n|1 Sep 2020 2:00 AM GMT\nകൊറോണയോടു കൂടി കേരള ധനകാര്യം അടുത്ത കാലത്തൊന്നും കരകയറാനാവാത്ത വലിയ പ്രതിസന്ധിയില് അകപ്പെട്ടിരിക്കുകയാണ് . മറ്റ് പല സംസ്ഥാനങ്ങളും സമാനമായ പ്രതിസന്ധിയിലാണല്ലോ എന്ന് ആശ്വസിക്കാം എന്നു മാത്രം . അതിനപ്പുറം ഈ പ്രതിസന്ധിക്കുള്ള പരിഹാര മാര്‍ഗ്ഗങ്ങളെ കുറിച്ച് ഇരു മുന്നണികളുടെയും പിന്നില് അണിനിരന്നിട്ടുള്ള രാഷ്ടീയ പാര്‍ട്ടികള് തയ്യാറല്ല . മാറി ചിന്തിക്കാന് മാത്രം കേരള ധനകാര്യത്തിന് അടിസ്ഥാന പരമായ എന്തെങ്കിലും തകരാറുണ്ടെന്ന് അവര്‍ക്കാര്‍ക്കും തോന്നുന്നുമില്ല . ഇന്നത്തെ പ്രതിസന്ധിയില് എത്തിച്ച വ്യവസ്ഥയെ അതുപോലെ തുടര്‍ന്ന് കൊണ്ടുപോകാന് എവിടെ നിന്നൊക്കെ കടം വാങ്ങാം എന്നതാണല്ലോ അവരുടെ വേവലാതി .\nധനകാര്യത്തെ ഇന്നത്തെ രീതിയില് തുടരാന് അനുവദിച്ചാല് അതിന് കേരള സമൂഹം വലിയ വില കൊടുക്കേണ്ടി വരും . കുറേക്കൂടി സമത്വവും സാമ്പത്തിക വളര്‍ച്ചയും സംതൃപ്തിയുമുള്ള കേരളം സാധ്യമാണ് എന്നതാണ് വസ്തുത . നീതിയില് അധിഷ്ഠിതമായി കേരള ധനകാര്യത്തെ അഴിച്ചുപണിയാനുള്ള ചട്ടകൂടാണ് ഇവിടെ ചര്‍ച്ച ചെയ്യുന്നത് .\nവര്‍ധിച്ചു വരുന്ന ചെലവുകള്\nഒരു വശത്ത് സംസ്ഥാനത്തിന്റെ വരുമാനം വര്‍ധിക്കാനുള്ള സാധ്യതകള് കുറഞ്ഞു വരുന്നു . മറുവശത്തകട്ടേ , ചെലവുകള് വര്‍ധിച്ചും വരുന്നു . വൃദ്ധജനങ്ങളുടെ സംരക്ഷണത്തിനായി വലിയൊരു തുക മാറ്റിവെയ്‌ക്കേണ്ട സ്ഥിതിയാണ് . സര്‍ക്കാര് പെന്‍ഷന്‍കാരുടെ എണ്ണം വരും വര്‍ഷങ്ങളില് പതിന്മടങ്ങ് വര്‍ധിക്കും . ആയുര്‍ദൈര്‍ഘ്യം വര്‍ധിക്കുന്നതു മൂലം പെന്‍ഷനു വേണ്ടി മാറ്റി വെയ്‌ക്കേണ്ട തുക സംസ്ഥാന ഖജനാവിന് വലിയൊരു ചുമടായി മാറാന് പോവുകയാണ് . എടുത്തു കൂട്ടിയിട്ടുള്ള കടത്തിന്റെ പലിശയാണ് മറ്റൊരു ബാധ്യത . പലിശച്ചെലവ് ഓരോ വര്‍ഷത്തിലെയും വരുമാനത്തില് നിന്ന് കണ്ടെത്തേണ്ടിയിരിക്കുന്നു . വായ്പകളുടെ തിരിച്ചടവാണ് മറ്റൊന്ന് . ധന ഉത്തരവാദിത്ത നിയമത്തില് പറഞ്ഞിട്ടുള്ളതു പ്രകാരം റവന്യു കമ്മി കുറയ്ക്കാനാകാത്തതു മൂലം കടത്തിനുള്ള ധനകാര്യ കമ്മീഷനുകളുടെ ഇളവുകളൊന്നും പ്രയോജനപ്പെടുത്താന് കേരളത്തിന് കഴിഞ്ഞിട്ടില്ല . ചരക്ക് സേവന നികുതിയുടെ നഷ്ടപരിഹാരമായി ഇപ്പോള് ലഭിച്ചുകൊണ്ടിരിക്കുന്ന തുക 2022 വരെ മാത്രമേ ലഭിക്കൂ . അക്കൗണ്ടന്റ് ജനറലിന്റെ കണക്ക് പ്രകാരം മൊത്തം കടത്തില് 71,693 കോടി രൂപ 2025 നുള്ളില് തിരിച്ചടയ്‌ക്കേണ്ടി വരും . ഇതിന് പുറമേയാണ് കാലാവസ്ഥ വ്യതിയാനം മൂലം ഉണ്ടാകാനിടയുള്ള കെടുതികളും കൊറോണ പോലുള്ള മഹാമാരികളും . ഇവയൊക്കെ ഇനിയുള്ള വര്‍ഷങ്ങളില് പ്രതീക്ഷിക്കുക തന്നെ വേണം .\nഅഴിച്ചുപണിയലിന്റെ ധന ശാസ്ത്ര യുക്തി\nനികുതി നികുതിയിതര മാര്‍ഗ്ഗങ്ങളിലൂടെ വരുമാനം വര്‍ധിപ്പിക്കുകയും വരുമാന വര്‍ധനവിന് സഹായകരമാം വിധം പൊതു ചെലവുകള് പുന:സംഘടിപ്പിക്കുകയുമാണ് കേരളത്തിന് മുമ്പിലുള്ള പരിഹാരം\nനികുതി - നികുതിയേതര വരുമാനം വര്‍ധിപ്പിക്കാനുള്ള വഴികള് തന്നെയെടുക്കാം. കേരളത്തിലെ പൊതുവിഭവ സമാഹരണം പാവങ്ങളുടെയും പുറംപോക്കില് കിടക്കുന്നവരുടെയും മേല് വിയ ഭാരം കയറ്റി വയ്ക്കുന്നതാണ്. മൊത്തം തനത് വരുമാനത്തിന്റെ 30 ശതമാനം മദ്യത്തില് നിന്നും ഭാഗ്യക്കുറിയില് നിന്നുമാണല്ലോ? വിവിധങ്ങളായ ഉപഭോഗവസ്തുക്കളില് ചെലവാക്കപ്പെടുമായിരുന്ന പണമാണ് ഇങ്ങനെ എങ്ങും തൊടാതെ ഖജനാവില് എത്തുന്നത്. ഇത് എത്തിച്ചേരുന്നതാകട്ടേ, വിപണിയില് താരതമ്യേന കുറച്ചുമാത്രം ചെലവഴിക്കുന്ന സര്‍ക്കാര് ജീവനക്കാരുടെയും ഉപഭോഗത്തില് നിന്നും ഏറെക്കുറെ പിന്‍വാങ്ങിക്കഴിഞ്ഞ പെന്‍ഷന്‍കാരുടെയും കൈകളിലാണ്.\nസംസ്ഥാനത്തെ മുഴുവന് ജനങ്ങളും പൊതുഖജനാവിലേക്ക് സംഭാവന ചെയ്യുന്ന ഒരു വരുമാന ഘടനയ്ക്ക് മാത്രമേ കേരളത്തിന്റെ സാമ്പത്തിക പ്രതിസന്ധിക്ക് പരിഹാരം കാണാന് കഴിയുകയുള്ളൂ.\nമദ്യത്തില് നിന്നും ഭാഗ്യക്കുറിയില് നിന്നുമുള്ള വരുമാനം ഘട്ടംഘട്ടമായി വേണ്ടെന്ന് വയ്ക്കുകയും അതുമൂലം ഉണ്ടാകുന്ന റവന്യു നഷ്ടം മധ്യവര്‍ഗ്ഗത്തില് നിന്നും സമ്പന്നരില് നിന്നും കൂടുതല് പൊതുവിഭവങ്ങള് സമാഹരിച്ച് പരിഹരിക്കുകയും ചെയ്യുകയാണ് ഇവിടെ വേണ്ട പോംവഴി. പ്രത്യക്ഷനികുതികളും പരോക്ഷ നികുതികളും നികുതിയിതര വരുമാനവും ഏറെക്കുറെ സന്തുലിതമായിരുന്ന അറുപതുകളിലെ വരുമാന ഘടനയിലേക്ക് തിരിച്ചുപോകണമെന്ന് അര്‍ത്ഥം.\nഇതെങ്ങനെ പ്രവര്‍ത്തി പഥത്തില് കൊണ്ടുവരാനാകുമെന്ന് നോക്കാം.\nമദ്യത്തിന്റെ കാര്യത്തില് സര്‍ക്കാര് ഇപ്പോള് പിന്തുടരുന്ന നയം പൊളിച്ചെഴുതുകയാണ് വേണ്ടത്. മറ്റൊന്ന് ഭാഗ്യക്കുറിയുടെ ഘട്ടംഘട്ടമായുള്ള നിരോധനമാണ്. ഭാഗ്യക്കുറി നിരോധിച്ചാലുണ്ടാകുന്ന റവന്യു നഷ്ടത്തേക്കാള് എത്രയോ കൂടുതലാണ് അതുമൂലമുണ്ടാകുന്ന നേട്ടങ്ങള്. ഭാഗ്യമാണ്; അധ്വാനമല്ല എല്ലാത്തിന്റെയും അടിസ്ഥാനമെന്ന തെറ്റായ സന്ദേശമാണ് ഭാഗ്യക്കുറി നല്‍കുന്നത്. ഭാഗ്യക്കുറി നിര്‍ത്തിയാല് തൊഴില് രഹിതരാകുന്നവര്‍ക്ക് ചെറുകിട കച്ചവട സ്ഥാപനങ്ങളും സൂക്ഷ്മസംരംഭങ്ങളും തുടങ്ങാന് പലിശരഹിത വായ്പയും അഞ്ച് വര്‍ഷത്തേക്ക് വരുമാന പിന്തുണയും നല്‍കിയാല് മതി.\nകേരളത്തിലെ താഴ്ന്ന വരുമാനക്കാരുടെ കൈയില് അഞ്ചു പൈസ മിച്ചമില്ലാതെ അവരെ നിരന്തരം കൊള്ളപ്പലിശക്കാരുടെ ചൂഷണത്തിന് വിധേയരാക്കുന്നതില് മദ്യത്തിനും ഭാഗ്യക്കുറിക്കും ഒരു പ്രധാന പങ്കുണ്ട്. മദ്യത്തിന് ലൈസന്‍സ് ഏര്‍പ്പെടുത്തുന്നതോടെ പാവപ്പെട്ടവരുടെ ആരോഗ്യം, ജീവിത നിലവാരം എന്നിവ മെച്ചപ്പെടും. കൂടുതല് അധ്വാനിക്കാനും സ്വന്തം ജീവിതത്തിന്റെ ഉടമസ്ഥത ഏറ്റെടുക്കാനും അവര്‍ക്ക് പ്രചോദനമുണ്ടാകും. ഇത് അവരുടെ ഇടയിലെ കുറ്റകൃത്യങ്ങള് കുറയ്ക്കാന് ഇടയാക്കും. കൊള്ളപ്പലിശക്കാരില് നിന്ന് മുക്തി നേടുന്നതോടെ സമ്പാദ്യശീലം വര്‍ധിക്കും. സമ്പാദ്യമുണ്ടാകുന്നതോടെ കൂടുതല് വരുമാനത്തിനായി അധ്വാനിക്കാനും പ്രചോദനമുണ്ടാകും. രാഷ്ട്രീയക്കാരുടെ പിണിയാളുകളാകാന് അവരെ കിട്ടില്ല. അതോടെ കേരളത്തിലെ വയറ്റിപ്പിഴപ്പ് രാഷ്ട്രീയത്തിനും അറുതിയാകും.\nറവന്യു നഷ്ടം എങ്ങനെ പരിഹരിക്കാം?\nമദ്യത്തില് നിന്നും ലോട്ടറിയില് നിന്നുമുള്ള വരുമാന നഷ്ടം എങ്ങനെ പരിഹരിക്കാം എന്നതാണ് വെല്ലുവിളി. അതിനും വഴിയുണ്ട്.\nകേരളത്തിലെ മധ്യവര്‍ഗ്ഗവും സമ്പന്നരും വളരെ ചെറിയ നികുതി ഭാരം വഹിക്കുന്നവരാണ്. അവരുടെ ഉപഭോഗ പ്രവണത, വരുമാനവുമായി തട്ടിച്ചുനോക്കുമ്പോള് പാവപ്പെട്ടവരേക്കാള് വളരെ കുറവാണ്. വരുമാനത്തിന്റെ നല്ലൊരു ഭാഗം അവര് സമ്പാദിക്കും. ഉപഭോഗം ഉണ്ടെങ്കിലേ ചരക്ക് സേവന നികുതി വഴിയായി അവരില് നിന്നും പൊതുവിഭവങ്ങള് സമാഹരിക്കാന് സാധിക്കൂ. അവരില് നിന്ന് പ്രത്യക്ഷ നികുതികളിലൂടെയും നികുതിയിതര വരുമാനമാര്‍ഗ്ഗങ്ങളിലൂടെയും കൂടുതല് വരുമാനം ഉണ്ടാക്കുക എന്നതാണ് ഇവിടെ പ്രയോഗിക്കാവുന്ന തന്ത്രം. അതിനായുള്ള നാല് വഴികള് ഇതൊക്കെയാണ്.\n1. കെട്ടിട നികുതി: മറ്റ് സംസ്ഥാനങ്ങളെ അപേക്ഷിച്ച് കെട്ടിട നികുതിയിലൂടെ പൊതുവിഭവ സമാഹരണം നടത്താന് അപാര സാധ്യതയുള്ള സംസ്ഥാനമാണ് കേരളം. കേരളം മുഴുവന് ഒരു നഗരമാണ്. ഗള്‍ഫ് പണത്തിന്റെ 40 ശതമാനം വരെ ചെലവിട്ടിരിക്കുന്നത് വീടുകളും വാണിജ്യ സമുച്ചയങ്ങളും നിര്‍മിക്കാനാണ്. ഒന്നിലധികം വീടുകളും അപ്പാര്‍ട്ടുമെന്റുകളും ഉള്ള ഏറെ പേര് കേരളത്തിലുണ്ട്. കെട്ടിട നികുതി കാലാനുസൃതമായി പുതുക്കി വരുമാനം വര്‍ധിപ്പിക്കണം. ഇക്കാര്യത്തില് സങ്കുചിത താല്‍പ്പര്യങ്ങളും വികലമായ വീക്ഷണങ്ങളും ഇനി വെച്ചുപുലര്‍ത്തരുത്.\nകേരളത്തിലെ കെട്ടിട നികുതിയുടെ അപാര സാധ്യതകള് പ്രയോജനപ്പെടുത്താന് തദ്ദേശ സ്വയം ഭരണ സ്ഥാപനങ്ങള് സഹജമായ പരിമിതികള് ഉണ്ട്. ഇത് മറികടക്കാന് തദ്ദേശ ഭരണ സ്ഥാപനങ്ങള്‍ക്കുണ്ടാകുന്ന നികുതി നഷ്ടം പരിഹരിക്കാം എന്ന കരാറിന്മേല് കെട്ടിട നികുതി ചുമത്താനുള്ള അധികാരം സംസ്ഥാന സര്‍ക്കാരിന് തിരികെ എടുക്കാം. ശാസ്ത്രീയമായ രീതിയില് സംസ്ഥാനത്തെമ്പാടും കെട്ടിട നികുതി ഏര്‍പ്പെടുത്താം. മൂന്ന് നാല് മാനദണ്ഡങ്ങളുടെ അടിസ്ഥാനത്തില് നിര്‍ണയിക്കുന്നതായതിനാല് കെട്ടിട നികുതിയില് വെട്ടിപ്പ് നടത്താന് പ്രയാസമാണ്.\nകെട്ടിടമുണ്ട്, പക്ഷേ വരുമാനമില്ല എന്ന സ്ഥിതിയുള്ളവരുണ്ട്. മതിയായ രേഖകളുടെ പിന്‍ബലത്തില് അവര്‍ക്ക് ഇളവുകള് നല്‍കാം.\nകേരളം കാര്യമായി പ്രയോജനപ്പെടുത്താത്ത ഒരു വരുമാന സ്രോതസ്സാണിത്. വൈദ്യുതിയുടെ ഉപഭോഗത്തിന്മേല് കേന്ദ്ര നിയമപ്രകാരം ചുമത്തുന്ന ഇലക്ട്രിസിറ്റി തീരുവയുടെ വരുമാനം സംസ്ഥാന സര്‍ക്കാരുകള്‍ക്കാണ്. കേരളം കടുത്ത ഊര്‍ജ്ജ പ്രതിസന്ധി നേരിടാന് പോവുകയാണ്. മദ്യത്തിന്റെ ഉപഭോഗം കുറയ്ക്കാന് ഉയര്‍ന്ന നികുതി ചുമത്തി വില ഉയര്‍ത്തുന്ന അതേ തന്ത്രം വൈദ്യുതിയുടെ കാര്യത്തിലുമാകാം. വൈദ്യുതി ഉപഭോഗം കുറവുള്ള സാധാരണക്കാരെ ഇതില് നിന്ന് ഒഴിവാക്കാം.\nആരോഗ്യ- വിദ്യാഭ്യാസ മേഖലകളിലെ ഫീസ് വര്‍ധന\nതികച്ചും അര്‍ഹരായവര്‍ക്ക് ഇളവുകള് നല്‍കുകയും ബാക്കിയുള്ളവരുടെ കാര്യത്തില് വരുമാനത്തിന്റെ അടിസ്ഥാനത്തില് മൂന്നായി തിരിച്ച് ഫീസ് ചുമത്താവുന്നതാണ്. ആരോഗ്യമേഖലയിലെ വിവിധ ആശുപത്രികളില് ഇതുപോലെ മാനദണ്ഡം സ്വീകരിച്ച് വൈദ്യസഹായത്തിനും ഫീസ് ചുമത്താം.\nസര്‍ക്കാര് ഭൂമിയുടെ യുക്തിസഹമായ വിനിയോഗം\nസംസ്ഥാനത്തെ ഭൂമി വില വെച്ചുനോക്കുമ്പോള് ഇന്ത്യയില് തന്നെ ഏറ്റവും കൂടുതല് ആസ്തിയുള്ള സംസ്ഥാന സര്‍ക്കാര് ഒരു പക്ഷേ കേരള സര്‍ക്കാര് ആകും. ഭൂമിയുടെ ലഭ്യത ഏറ്റവും കുറവുള്ള ഒരു സംസ്ഥാനത്ത് അങ്ങേയറ്റം കാര്യക്ഷമതയില്ലാതെയാണ് സര്‍ക്കാര് ഭൂമി ഉപയോഗിക്കുന്നത്. വ്യക്തികളുടെ വാസ സ്ഥലങ്ങളും സ്വകാര്യ സ്ഥാപനങ്ങളും ബഹുനില മന്ദിരങ്ങളാകുമ്പോള് സര്‍ക്കാര് ഓഫീസുകള് ഒരു നില മന്ദിരങ്ങളായി ചിതറികിടക്കുകയാണ്. ഇവയൊക്കെ പൊതു-സ്വകാര്യ പങ്കാളിത്തത്തിലൂടെ ബഹുനില മന്ദിരങ്ങളിലേക്ക് ക്രമീകരിച്ചാല് വളരെ അധികം ഭൂമി വാണിജ്യ- പാര്‍പ്പിട ആവശ്യങ്ങള്‍ക്കായി സ്വകാര്യ മേഖലയ്ക്ക് കൈമാറാനുമാകും.\nകേരള ലാന്‍ഡ് ബാങ്കില് ലഭ്യമായ കണക്കുകള് പ്രകാരം 75,645.62 ഹെക്ടര് ഭൂമി സര്‍ക്കാരിന്റെ കൈയിലുണ്ട്. നഷ്ടത്തില് പ്രവര്‍ത്തിക്കുന്നതും പൂട്ടിക്കിടക്കുന്നതുമായ പൊതുമേഖല സ്ഥാപനങ്ങളുടെ ഭൂമിയും ഇതില് പെടും. തുച്ഛമായ പാട്ടത്തിന് 40 ഉം 50ഉം വര്‍ഷത്തേക്ക് എടുത്തിട്ടുള്ള മത-സാമൂഹ്യ- സാംസ്‌കാരിക സംഘടനകളുമുണ്ട്.\nആസ്തികള് കെട്ടിപ്പിടിച്ചിരുന്ന് ദാരിദ്ര്യം അനുഭവിക്കുന്നത് വ്യക്തികളുടെ ശീലമാണ്. സര്‍ക്കാരുകള് അത് പിന്തുടരേണ്ടതില്ല. ഭൂമി സുതാര്യമായ രീതിയില് വില്‍പ്പന നടത്തി കടത്തിന്റെ വലിയൊരു ഭാഗം തീര്‍ക്കാന് സര്‍ക്കാര് ശ്രമിക്കണം. കോവിഡ് മൂലമുള്ള സാമ്പത്തിക പ്രതിസന്ധി മറികടക്കാന് കര്‍ണാടക ഈയിടെ ഈ മാര്‍ഗം സ്വീകരിച്ചിരുന്നു.\nഎത്ര ചെറുതും പ്രയോജപ്പെടുത്താം\nസര്‍ക്കാര് ഭൂമിയുടെ പാട്ടം, ഖനനത്തിന്മേലുള്ള റോയല്‍റ്റി എന്നിങ്ങനെ സര്‍ക്കാര് ആസ്തികള് ഉപയോഗിക്കുന്നവരില് നിന്നും ഉയര്‍ന്ന ഫീസുകള് ഈടാക്കി അധിക വരുമാനം ഉണ്ടാക്കാവുന്നതാണ്. അധിക വരുമാനം ഏത് സ്രോതസ്സില് നിന്നായാലും എത്ര ചെറുതായാലും പ്രയോജനപ്പെടുത്തുന്ന സമീപനം സ്വീകരിക്കേണ്ട സമയം അതിക്രമിച്ചിരിക്കുന്നു.\nഅതുപോലെ ചെലവുകളും പുനഃക്രമീകരിക്കണം. ചെലവ് ചുരുക്കി ഉണ്ടാക്കുന്ന മെച്ചം പാവപ്പെട്ടവരുടെയും പുറംപോക്കില് താമസിക്കുന്നവരുടെയും കൈകളില് നേരിട്ടെത്തിക്കാന് സാധിച്ചാല് അത് ഉടന് തന്നെ പ്രാദേശിക വിപണികളില് എത്തും. ഇത് പ്രാദേശിക സമ്പദ് വ്യവസ്ഥയ്ക്ക് കരുത്തേകും. പ്രാദേശിക ഉല്‍പ്പാദനം കൂടും. ക്ഷേമപെന്‍ഷന് ഇപ്പോഴത്തെ 1300 എന്നത് 2500 രൂപയായി വര്‍ധിപ്പിച്ചാല് അതുമൂലം സംസ്ഥാനത്തിന്റെ ചരക്ക് സേവന നികുതി വര്‍ധിക്കും.\nഇതിനുള്ള വിഭവങ്ങള് കണ്ടെത്താനുള്ള മാര്‍ഗങ്ങള് ഇനി നോക്കാം.\nശമ്പളച്ചെലവ് മൊത്തം വരുമാനത്തിന്റെ നിശ്ചിത ശതമാനമാക്കാം\nആളോഹരി ശമ്പളച്ചെലവില് രണ്ടാമതാണ് കേരളം. സര്‍ക്കാര് ഉദ്യോഗസ്ഥര്‍ക്ക് കൊടുത്തുകഴിഞ്ഞ് ബാക്കിയുണ്ടെങ്കില് അത് മറ്റുള്ളവര്‍ക്ക് കൊടുക്കാമെന്ന സമീപനം മാറ്റണം. 1983-84 മുതല് കടമെടുത്ത് ശമ്പളം കൊടുത്തുവരികയാണ്. ഈ പതിവിന് അറുതി വരുത്താതെ കേരള ധനകാര്യത്തിന് ഇനി മുന്നോട്ടുപോകാനാവില്ല.\nശമ്പളച്ചെലവ് മൊത്തം വരുമാനത്തിന്റെ നിശ്ചിത ശതമാനമാക്കി നിജപ്പെടുത്തണം. 2017-18 ലെ മൊത്തം ശമ്പളം റവന്യു വരുമാനത്തിന്റെ 39.67 ശതമാനമാണ്. കര്‍ണാടകത്തില് ഇത് 15.54 ശതമാനമാണ്. അടുത്ത അഞ്ചുവര്‍ഷം കൊണ്ട് കേരളത്തിന്റെ ശമ്പളച്ചെലവ് റവന്യു വരുമാനത്തിന്റെ 25 ശതമാനത്തിലേക്ക് കുറച്ചുകൊണ്ടുവരണമെന്ന ലക്ഷ്യം വെയ്ക്കാം.\nശമ്പളച്ചെലവ് കുറയ്ക്കുന്നതിന്റെ ആഘാതം എല്ലാവര്‍ക്കും തുല്യമാകരുത്. ശമ്പളം കൂടുന്തോറും കുറവു വരുന്ന തുകയും കൂടുന്ന രീതിയില് ഇത് ക്രമപ്പെടുത്താവുന്നതാണ്.\nആളോഹരി പെന്‍ഷന് ചെലവിന്റെ കാര്യത്തില് കേരളം ഒന്നാമതാണ്. വരും വര്‍ഷങ്ങളില് പെന്‍ഷന് ചെലവ് ശമ്പള ചെലവിനെ കടത്തിവെട്ടും. പെന്‍ഷന് എന്നത് മാന്യമായി ജീവിച്ച് മരിക്കാന് വ്യക്തിക്കള്‍ക്ക് സമൂഹത്തിന്റെ വക സൗമനസ്യമാണ്. കുറച്ചുപേര്‍ക്ക് ജോലി കൊടുത്തു എന്നതിന്റെ പേരില് സമൂഹത്തെ ബന്ദിയാക്കുന്ന സമീപനം സ്വീകരിക്കരുത്. പെന്‍ഷനെ മാറ്റി വച്ച ശമ്പളമായി കരുതുന്ന സമീപനം അശാസ്ത്രീയവും അധാര്‍മികവുമാണ്. ഈ സ്വീകരിക്കുന്നത് മൂലമാണ് ശമ്പളക്കാര്‍ക്കും പെന്‍ഷന്‍കാര്‍ക്കും കൊടുത്തതിന് ശേഷം മറ്റാവശ്യങ്ങള്‍ക്ക് ഒരിക്കലും വിഭവങ്ങള് തികയാതെ വരുന്ന സാഹചര്യം ഉണ്ടാവുന്നത്.\nപങ്കാളിത്ത പെന്‍ഷന്റെ പ്രഭാവം അനുഭവപ്പെടാന് 2045 വരെ കാത്തിരിക്കണം. ഇന്നത്തെ രീതിയില് പെന്‍ഷനും ക്ഷാമബത്തയും കൊടുത്തുകൊണ്ട് മുന്നോട്ട് പോയാല് 2025 ആകുമ്പോള് കേരള ഖജനാവ് കാലിയാകും.\nപെന്‍ഷനെ ശമ്പളത്തില് നിന്ന് വേറിട്ട് കാണുകയാണ് ഇവിടെ വേണ്ട പരിഹാരം. 'സര്‍ക്കാര് ജോലി കുറച്ചുപേര്‍ക്ക്, പെന്‍ഷന് എല്ലാവര്‍ക്കും' എന്ന മുദ്രാവാക്യം മുന്നോട്ട് വെയ്ക്കാം. മൊത്തം വരുമാനത്തിന്റെ നിശ്ചിത ശതമാനം പെന്‍ഷനായി മാറ്റിവെയ്ക്കാം. ഈ തുകയില് നിന്നും എല്ലാവര്‍ക്കും പെന്‍ഷന് കൊടുക്കാം. സര്‍ക്കാര് പെന്‍ഷന്‍കാരും സാധാരണക്കാരനും തമ്മിലുള്ള വ്യത്യാസം നാല് ഇരട്ടിയില് കൂടേണ്ടതില്ല.\nഎല്ലാ വൃദ്ധജനങ്ങള്‍ക്കും ആശുപത്രിവാസം അടക്കമുള്ള ചെലവുകള് നികത്തുന്ന സമഗ്രമായ ഒരു ആരോഗ്യ ഇന്‍ഷുറന്‍സ് പദ്ധതി ഇതോടൊപ്പം ആരംഭിച്ചാല് ലഭിക്കുന്ന പെന്‍ഷന് കൊണ്ട് മാന്യമായി ജീവിച്ച് മരിക്കാവുന്നതേയുള്ളൂ.\nസര്‍ക്കാര് പെന്‍ഷന്‍കാരുടെ തുക കുറഞ്ഞാല് അവര് എങ്ങനെ ജീവിക്കുമെന്ന ചോദ്യം ഉയരാം. സത്യത്തില് പെന്‍ഷന് കൊണ്ട് ജീവിച്ചുപോകുന്ന വളരെ ചെറിയ ശതമാനം ആളുകളെ ഉള്ളൂ. മറ്റ് നിരവധി വരുമാനമാര്‍ഗങ്ങള് ബഹുഭീരിപക്ഷം ആളുകള്‍ക്കും ഉണ്ട്. പെന്‍ഷന്റെ ശരാശരി 25 ശതമാനം മാത്രമേ വിപണിയില് തിരിച്ചെത്തുന്നുള്ളൂ. മാസം 1300 രൂപയ്ക്കും ജീവിക്കുന്ന വൃദ്ധന്മാര് ഈ നാട്ടിലുണ്ട്!\nറവന്യു ചെലവുകള്‍ക്ക് പരിധി\nശമ്പളത്തിനും പെന്‍ഷനും പരിധി നിര്‍ണയിച്ചതുപോലെ മറ്റ് റവന്യു ചെലവുകളും മൊത്തം വരുമാനത്തിന്റെ നിശ്ചിത ശതമാനമായി നിജപ്പെടുത്താം. ഓരോ വകുപ്പിന്റെയും ചെലവ് മൊത്തം വരുമാനത്തിന്റെ ഒരു നിശ്ചിത ശതമാനമായി നിജപ്പെടുത്തിയാല് ഭരണത്തിലെ പാഴ്‌ച്ചെലവ് വളരെ അധികം കുറയ്ക്കാന് സാധിക്കും. ഭരണച്ചെലവ് ഗണ്യമായി കുറയുന്നതോടെ രാഷ്ട്രീയം ഒരു അനാകര്‍ഷകമായ തൊഴിലായി മാറും. ഇതോടെ വയറ്റിപ്പിഴപ്പ് രാഷ്ട്രീയത്തിന് വിരാമമാകും.\nനേരത്തെ സൂചിപ്പിച്ച വിഭവ സമാഹരണ നടപടികളും ചെലവുകളിലെ പുനഃക്രമീകരണവും വഴിയായി പത്തുവർഷം കൊണ്ട് കേരള ധനകാര്യം സുസ്ഥിരമാക്കാം. കേരളത്തിന്റെ സാമ്പത്തിക വളര്‍ച്ചാ നിരക്ക് ശരാശരി പത്തുശതമാനമാക്കി മാറ്റാന് ഇതുകൊണ്ട് സാധിക്കും. പാവപ്പെട്ടവരുടെ ഉപഭോഗം വര്‍ധിക്കുമ്പോള് ധാരാളം വാണിജ്യ സ്ഥാപനങ്ങള് ഉയരും.\nപാവപ്പെട്ടവര് പ്രാദേശിക ഉല്‍പ്പന്നങ്ങള് കൂടുതലായി ഉപയോഗിക്കും. അതുകൊണ്ട് പ്രാദേശിക കാര്‍ഷിക- വ്യാവസായിക ഉല്‍പ്പാദനം കൂടും. കയറ്റിറക്ക് ഗതാഗത മേഖലകള് ഇതോടൊപ്പം വളരും. ഇങ്ങനെ ഉല്‍പ്പാദന സേവന മേഖലകളുടെ അന്യോന്യം പിന്തുണച്ചുകൊണ്ടുള്ള ഒരു ചാക്രിക വളര്‍ച്ചാ പ്രവണത കേരള സമ്പദ് വ്യവസ്ഥയില് രൂപം കൊള്ളും. ഇത് നികുതി വരുമാനവും ക്ഷേമ പ്രവര്‍ത്തനങ്ങളും ത്വരിതപ്പെടുത്തും.\n(ജോസ് സെബാസ്റ്റ്യന് എഴുതിയ 'കേരള ധനകാര്യം ജനപക്ഷത്തു നിന്ന് ഒരു പുനര്‍വായന' എന്ന ഗ്രന്ഥത്തിലെ ഒരു അധ്യായത്തിന്റെ സംക്ഷിപ്ത രൂപം . ഐ ഇ സി ഇ ഡി പ്രസിദ്ധീകരിച്ചിരിക്കുന്ന പുസ്തകം ലഭിക്കാന് വിളിക്കൂ 94479 24 874)\ncorrupted financial situation Jose sebastian Kerala economy


(coronavirus vaccine): 35 ലേറെ കമ്പനികള്; അമേരിക്കയും ചൈനയും: കൊറോണ വാക്‌സിന് വേണ്ടി ഉറക്കമൊഴിഞ്ഞു ശാസ്ത്രലോകം | over 35 companies doing experiments for coronavirus vaccine\n35 ലേറെ കമ്പനികള്; അമേരിക്കയും ചൈനയും: കൊറോണ വാക്‌സിന് വേണ്ടി ഉറക്കമൊഴിഞ്ഞു ശാസ്ത്രലോകം\nBy വെബ്ഡെസ്ക് • 18/03/2020 at 4:38PM\nഅമേരിക്കയ്ക്ക് മാത്രമായി വാക്സിന് ഉണ്ടാക്കാന് ട്രംപ് ഭരണകൂടം കൂടുതല് പണം വാഗ്ദാനം ചെയ്തെന്ന് ജര്‍മന് ദിനപത്രം റിപ്പോര്‍ട്ട് ചെയ്തത് വാര്‍ത്തയായിരുന്നു. എന്നാല് ക്യൂവര്‍വാക് ഇത് നിഷേധിച്ചു.\nകൊറോണ വൈറസിനെ പ്രതിരോധിക്കാനുള്ള വാക്സിന് ഉണ്ടാക്കാനുള്ള പരിശ്രമത്തിലാണ് ലോക രാജ്യങ്ങള്. 35 ഓളം കമ്പനികളും അക്കാദമിക് സ്ഥാപനങ്ങളും ഇതിനായി രംഗത്തുണ്ട്. കുറഞ്ഞത് നാലു സ്ഥാപനങ്ങളെങ്കിലും മൃഗങ്ങളില് പരീക്ഷണം നടത്തുന്നുണ്ട്. മനുഷ്യരില് പരീക്ഷണം നടത്താന് ഒരുങ്ങുന്നവരും ഉണ്ട്. സന്നദ്ധ പ്രവര്‍ത്തകരില് വാക്സിന് പരീക്ഷിച്ചു കൊണ്ടിരിക്കുകയാണ് അമേരിക്ക. ചൈനയും ഇതിനായി അനുമതി നല്‍കിയിട്ടുണ്ട്. വിവിധ രാജ്യങ്ങളില് ഇതിനായി പരീക്ഷണം നടന്നു കൊണ്ടിരിക്കുകയാണ്.\nകൊറോണ വൈറസിനെതിരായ വാക്സിന് മനുഷ്യരില് പരീക്ഷിക്കാന് ചൈന സമ്മതം നല്‍കി കഴിഞ്ഞു. ചൈനീസ് പീപ്പിള്‍സ് ലിബറേഷന് ആര്‍മിയുടെ കീഴിലുള്ള അക്കാദമി ഓഫ് മിലിട്ടറി മെഡിക്കല് സയന്‍സസിലെ ഗവേഷകര്‍ക്ക് ക്ലിനിക്കല് പരീക്ഷണങ്ങള് നടത്താന് അനുമതി ലഭിച്ചിട്ടുണ്ട്. ആദ്യ ഘട്ടത്തിലുള്ള പരിശോധനയിലൂടെ മനുഷ്യരില് ഇത് പരീക്ഷിക്കാന് കഴിയുമോ എന്നു വിലയിരുത്തും. മാര്‍ച്ച് 16 മുതല് ഡിസംബര് 31 വരെ പരീക്ഷണം നടത്താനാണ് തീരുമാനം. ഇതിനായി ആരോഗ്യമുള്ള 108 പേരെ റിക്രൂട്ട് ചെയ്യാനും ചൈനീസ് സര്‍ക്കാരിന്റെ നേതൃത്വത്തിലുള്ള സംഘം ലക്ഷ്യമിടുന്നുണ്ട്.\nഅമേരിക്കയിലെ സിയാറ്റിലില് കോറോണക്കെതിരെ മനുഷ്യ ശരീരത്തില് പരീക്ഷണം തുടങ്ങി. ജെന്നിഫര് ഹല്ലര് എന്ന യുവതിയിലാണ് ആദ്യ പരീക്ഷണം നടത്തിയത്. ജെന്നിഫര് ഉള്‍പ്പടെ 45 സന്നദ്ധ പ്രവര്‍ത്തകരില് 28 ദിവസത്തെ ഇടവേളകളില് രണ്ട് ഇന്‍ജെക്ഷന് നല്‍കിയാണ് പരീക്ഷണം നടത്തുന്നത്. സിയാറ്റിലിലെ റിസര്‍ച്ച് കമ്പനിയായ കൈസര് പെര്‍മനന്റ് വാഷിംഗ്ടണ് ഹെല്‍ത്ത് റിസര്‍ച്ച് ഇന്‍സ്റ്റിറ്റ്യൂട്ട് ആണ് പരീക്ഷണം നടത്തുന്നത്. mRNA-1273 എന്നറിയപ്പെടുന്ന വാക്സിന് വികസിപ്പിച്ചെടുത്തത് നാഷണല് ഇന്‍സ്റ്റിറ്റ്യൂട്ട് ഓഫ് അലര്‍ജി ആന്‍ഡ് ഇന്‍ഫെക്ഷ്യസ് ഡിസീസസും ബയോടെക്‌നോളജി കമ്പനിയായ മോഡേണയുമാണ്. ജര്‍മ്മന് ബയോ ടെക്‌നോളജി കമ്പനിയായ ക്യൂവര്‍വാക്കും വാക്സിന് നിര്‍മാണത്തിനായി മുന്നിലുണ്ട്. അമേരിക്കയ്ക്ക് മാത്രമായി വാക്സിന് ഉണ്ടാക്കാന് ട്രംപ് ഭരണകൂടം കൂടുതല് പണം വാഗ്ദാനം ചെയ്തെന്ന് ജര്‍മന് ദിനപത്രം റിപ്പോര്‍ട്ട് ചെയ്തത് വാര്‍ത്തയായിരുന്നു. എന്നാല് ക്യൂവര്‍വാക് ഇത് നിഷേധിച്ചിരുന്നു.\nവൈറസ് ലോകമെങ്ങും വ്യാപിക്കുന്നതിന് മുന്‍പേ ഓസ്ട്രേലിയയില് വാക്സിനായി പരീക്ഷണം ആരംഭിച്ചിരുന്നു. ജനുവരിയില് ക്വീന്‍സ് ലാന്‍ഡ് യൂണിവേഴ്‌സിറ്റിയിലെ ശാസ്ത്രജ്ഞരാണ് ഇതിനായി മുന്നോട്ട് വന്നത്. അന്താരാഷ്ട്ര തലത്തില് വാക്സിന് വികസിപ്പിക്കുന്ന കോയാലിഷന് ഓഫ് എപിഡെമിക് പ്രിപയേര്‍ഡ്‌നെസ് ഇന്നോവേഷന്‍സ് എന്ന ഗ്രൂപ്പിന്റെ ഭാഗമാണവര്. വാക്സിന്റെ പ്രി ക്ലിനിക്കല് ടെസ്റ്റിംഗും തുടങ്ങിയിട്ടുണ്ട്. ജൂണ് അവസാനത്തോടെ എങ്കിലും മനുഷ്യരില് പരീക്ഷണം നടത്താനാണ് തീരുമാനം.\nമനുഷ്യരില് പരീക്ഷണം പുരോഗമിക്കുമ്പോഴും പൂര്‍ണ്ണമായി പരീക്ഷിച്ചതും അംഗീകൃതവുമായ വാക്‌സിനുകള് അടുത്ത വര്‍ഷം പകുതി വരെ വിപണിയില് എത്തുമെന്ന് ലോകാരോഗ്യ സംഘടനയിലെ വിദഗ്ധര് പ്രതീക്ഷിക്കുന്നില്ല.\nകൊറോണയുടെ ആസ്ഥാനം ചൈനയില് നിന്ന് യൂറോപ്പിലേക്ക്; അടിയന്തരാവസ്ഥ പ്രഖ്യാപിച്ച് അമേരിക്കയും


Mini George Archives - അക്ഷരക്കൂട്ട്\nTag: Mini George\nനിങ്ങള് ചുമ്മാ വല്ലവരും പറയുന്ന കേട്ട് അവളെക്കുറിച്ച് ഇല്ലാവചനം പറയരുത് കേട്ടോ….\nമായാ മനസ്സ്… Story written by Mini George ========== “എടീ ആ മായക്ക് ചിട്ടിക്കാരൻ സേതുവുമായി എന്തോ ചുറ്റികളി ഉണ്ടെത്രെ” രാവിലെ കെട്ടിയവൻ പ്രാതൽ കഴിച്ചെണീറ്റു വാ കഴുകുമ്പോൾ ബേസിനിൽ വെള്ളത്തോടൊപ്പം തെറിച്ചു …\nഅവൻ ട്യൂഷൻ ക്ലാസ്സിലെ പെൺകുട്ടികളെ ശ്രദ്ധിക്കാൻ തുടങ്ങി. ഇല്ല, പറ്റുന്നില്ല. എൻറെ ദൈവമേ….\nപ്രേമം Story written by Mini George ============= “ശെടാ ഇത് വലിയ ശല്യം ആയല്ലോ,”എന്നും ബൈക്ക് എടുക്കാൻ വരുമ്പോൾ സീറ്റിന് മുകളിൽ ഒരു വെളുത്ത റോസപ്പൂവു കാണാം. ആരേലും ചുമ്മാ ഇട്ടിട്ടു പോകുന്നതെന്ന …\nഎന്തു ചെയ്യാനാണ് എല്ലാവർക്കും ചുറ്റിത്തിരിച്ചിൽ ആണ് ആർക്കും ലാഭമില്ലാത്ത കാലം. അതൊന്നും ആർക്കും മനസ്സിലാവില്ല…\nAugust 15, 2021 August 15, 2021 - by onlinemalayalam - LeaveaComment\n“ഒറ്റപ്പെടൽ” Story written by Mini George ============= ശബ്ദം കുറച്ചു ആരോ സംസാരിക്കുന്നതു കേട്ടാണ് ഉണർന്നത്.. ശ്രദ്ധിച്ചപ്പോൾ ഭാര്യയാണ്. “അച്ഛനല്ലാരുന്നോ ഇയാളെക്കൊണ്ട് തന്നെ എന്നെ കെട്ടിക്കാൻ വലിയ തെരക്ക്…സഹിച്ചോ.. എൻ്റെ മാനസിക സമ്മർദ്ദം …\nദീപു പെണ്ണ് കാണാൻ വന്നത് മുതൽ നിറമുള്ള സ്വപ്നങ്ങൾ കാണാലായിരുന്നു പ്രധാന പണി….\nAugust 8, 2021 August 8, 2021 - by onlinemalayalam - LeaveaComment\n“ചിതലരിച്ച സ്വപ്നങ്ങൾ” Story written by MINI GEORGE ================ ഇന്നേക്ക് മൂന്ന് ദിവസമായി ഇവിടെ എത്തിയിട്ട്.ഇതുവരെ ദീപു ഒന്ന് ചിരിക്കുകയോ,എന്തെങ്കിലും ചോദിക്കുകയോ ചെയ്തിട്ടില്ല. വിമാനത്താവളതിൽ നിന്നും കാറിൽ കയറുന്നത് വരെ എന്തൊരു സന്തോഷമായിരുന്നു. …\nആളെ കൂട്ടി വരാൻ, ഓർക്കുമ്പോൾ കരച്ചിൽ അടക്കാൻ പറ്റുന്നില്ല. കൂടെ വരാനുള്ള ആളാണ് വീട്ടിൽ തളർന്നു കിടക്കുന്നത്.\nAugust 6, 2021 August 6, 2021 - by onlinemalayalam - LeaveaComment\nആരുമില്ലാത്തവർ… Story written by Mini George =========== നടുവു വേദന തീരെ സഹിക്കാൻ കഴിയാതെ ആയപ്പോഴാണ്,ഡോക്ടറെ കണ്ടത്. പരിശോധിച്ച ഡോക്ടർ വേറെ ഒരു ഡോക്ടറുടെ അടുത്തേക്ക് ടെസ്റ്റ് ചെയ്ത കടലാസുകൾ കൊണ്ട് കാണിച്ചു.രണ്ടു …\nപുറത്തു വന്നപ്പോൾ കൊണ്ട് വന്ന ആളുകൾ പോയി കഴിഞ്ഞിരുന്നു. പിന്നെ ഉണ്ടായിരുന്നത് ഒരു സ്ത്രീയാണ്…\nJuly 20, 2021 July 20, 2021 - by onlinemalayalam - LeaveaComment\n“ദണ്ഡപർവ്വം” Story written by Mini George :::::::::::::::::::::::::::::::: നൈറ്റ് ഡ്യൂട്ടി കഴിഞ്ഞ് പോകാൻ തുടങ്ങിയപ്പോഴാണ്,ഒരു ഓട്ടോ o.p. ക്കു മുൻപിൽ വന്നു നിന്നത്.രണ്ടുമൂന്നു പേരു കൂടി ഒരാളെ താങ്ങി പിടിച്ചു ഇറക്കാൻ തുടങ്ങി. …\nഎന്ത് കൊണ്ടാണ് അമ്മ ഇത്രയും കാലം എന്നോടും ചേട്ടനോടും ഇത് പറയാഞ്ഞത്…\nJuly 11, 2021 July 11, 2021 - by onlinemalayalam - LeaveaComment\nവല്യമ്മ Story written by Mini George :::::::::::::::::::::::::::::::::: ഈ ഇടക്കാണ് ഞാൻ അറിഞ്ഞത് എൻ്റെ അച്ഛൻ ആദ്യം ഒരു സ്ത്രീയെ കല്യാണം കഴിച്ചിരുന്നു എന്ന്. അതും യാദൃശ്ചികമായി. ജോലി കിട്ടിയത് കുറച്ചു ഉള്ളിലേക്കുള്ള …


മകന് വിഷച്ചോറുരുള നല്‍കുന്ന അമ്മയെ എങ്ങനെയെഴുതി? - ലോഹിതദാസിന്‍റെ സ്‌ത്രീ കഥാപാത്രങ്ങള്\nതിങ്കള്, 28 ജൂണ് 2021 (15:58 IST)\nഒട്ടേറെ കഥകള് നമ്മളെ വന്നു വിളിക്കുന്നുണ്ട്. രാത്രിയിലും പകല്‍സമയത്തും. ഉറക്കത്തിലും ഉണര്‍വിലും. പക്ഷേ അജ്ഞാതമായ നിലവിളികള് പോലെ ആ കഥകള് നമ്മളിലേക്കെത്തുന്നില്ല. അല്ലെങ്കില് ആ കഥകള്‍ക്ക് എത്താനുള്ള വഴി അടഞ്ഞുപോയിരിക്കുന്നു.\nകഥകളെയും മലയാളികളെയും തമ്മില് ബന്ധിപ്പിച്ചിരുന്ന ലോഹിതദാസ് എന്ന നടവഴി അടഞ്ഞുപോയിട്ട് 12 വര്‍ഷം തികയുന്നു. 12 വര്‍ഷം മുമ്പ് ജൂണ് 28ന് രാവിലെയാണ് മലയാളത്തിന്‍റെ ഏറ്റവും പ്രിയപ്പെട്ട കഥാകാരന് കഥകള് കണ്ടെടുക്കുന്ന ഭൂതക്കണ്ണാടി ഉപേക്ഷിച്ച് മറ്റൊരു ലോകത്തേക്ക് മറഞ്ഞത്.\n‘ഭീഷ്‌മര്’ എന്ന തന്‍റെ പുതിയ സിനിമയുടെ രചന നടന്നുകൊണ്ടിരിക്കെയാണ് ലോഹി മരണത്തിന് കീഴടങ്ങുന്നത്. മോഹന്‍ലാലിനെ നായകനാക്കിയുള്ള ആ ചിത്രത്തിന്‍റെ 20 സീനുകള് എഴുതി പൂര്‍ത്തിയാക്കിയിരുന്നു. ഒരുപക്ഷേ, മറ്റൊരു ക്ലാസിക് ചിത്രമായി മാറിയേക്കാമായിരുന്ന ‘ഭീഷ്മര്’ ഇരുപത് സീനിലൊതുങ്ങി അനാഥമായി അവശേഷിക്കുന്നു.\nമനുഷ്യബന്ധളുടെയും മനുഷ്യരും സമൂഹവും തമ്മിലുള്ള സംഘര്‍ഷങ്ങളുടെയും കഥകളായിരുന്നു ലോഹിതദാസ് എന്നും പറഞ്ഞിരുന്നത്. തന്‍റെ അമ്പതിലധികം ചിത്രങ്ങളിലൂടെ എത്രയെത്ര കഥാപാത്രങ്ങളുടെ കണ്ണീരും നൊമ്പരവും വിലാപങ്ങളും സന്തോഷങ്ങളും ഒറ്റപ്പെടലുകളും അദ്ദേഹം പകര്‍ത്തിവച്ചു. മഹാനടന്‍മാര് പലരുടെയും ഏറ്റവും മികച്ച കഥാപാത്രങ്ങള് ലോഹി എഴുതിയതാണ്.\nസ്ത്രീ കേന്ദ്രീകൃതമായ രചനകള് മലയാള സിനിമയില് ഇന്ന് വംശനാശം വന്നുപോയ വിഭാഗമാണ്. നായകന്‍റെ നിഴലാകാന് വിധിക്കപ്പെട്ട ജന്‍മങ്ങളാണ് ഇന്ന് സ്ത്രീ കഥാപാത്രങ്ങള്. എന്നാല് നായകനൊപ്പമോ അതിനും മുകളിലോ ആയിരുന്നു ലോഹിയുടെ സ്ത്രീ കഥാപാത്രങ്ങളുടെ സ്ഥാനം. സിനിമയുടെ കച്ചവട സാധ്യതയ്ക്കായി സ്ത്രീയുടെ ശരീരമോ കണ്ണീരോ ഉപയോഗിച്ചിട്ടില്ല ലോഹി, ഒരു സിനിമയിലും.\nതനിയാവര്‍ത്തനത്തിലെ അമ്മ സ്വന്തം മകന് വിഷച്ചോറുരുള നല്‍കുമ്പോള് കണ്ണീരണിഞ്ഞ മുഖത്തോടെ പ്രേക്ഷകര് ആ അമ്മയ്ക്ക് നന്ദി പറയുകയായിരുന്നു. ശ്രീധരമ്മാമയെപ്പോലെ ചങ്ങലകിലുക്കിക്കൊണ്ട് മച്ചിലെ തടവറയില് മകനെ കഴിഞ്ഞുകൂടാന് വിട്ടില്ലല്ലോ, നന്ദി.\nഎഴുതാപ്പുറങ്ങളിലെ സ്ത്രീ കഥാപാത്രങ്ങള് സ്ത്രീയുടെ ശക്തിയും ദൌര്‍ബല്യവും നിസഹായതയും ദയനീയതയുമൊക്കെ പകര്‍ത്തിയവയാണ്. കുടുംബപുരാണത്തിലെ മരുമകള് മലയാളിയുടെ ഐഡിയല് മരുമകളാണ്. അമ്മായിയച്ഛന്‍റെ തലയില് രാസ്നാദിപ്പൊടി തിരുമ്മിക്കൊടുക്കുന്ന ആ മരുമകളെപ്പോലെ ഒരാള് തങ്ങളുടെ കുടുംബത്തിലും ഉണ്ടായിരുന്നെങ്കില് എന്ന് ആഗ്രഹിക്കാത്തവര് ആരുണ്ട്?\nകിരീടത്തിലെ ദേവിയും കമലദളത്തിലെ സുമംഗലയും മൃഗയയിലെ ഭാഗ്യലക്ഷ്മിയും രാധാമാധവത്തില് പാര്‍വതി അവതരിപ്പിച്ച കഥാപാത്രവും അല്‍പ്പം അസൂയയും പരിഭവവും എടുത്തുചാട്ടവുമുള്ള സാധാരണ പെണ്‍കുട്ടികളായിരുന്നു. അവര്‍ക്ക് അവര് മാത്രമായിരുന്നു ലോകം. അത്രത്തോളം പൊസസ്സീവായ സ്ത്രീ കഥാപാത്രങ്ങളെ മറ്റാരെങ്കിലും സൃഷ്ടിച്ചിട്ടുണ്ടോ എന്ന് സംശയം.\nമാതൃത്വത്തിന്‍റെ മഹത്വം മനസിലാക്കാതെ പോകുന്നതാണ് ഇന്നത്തെ ദുരവസ്ഥയ്ക്കെല്ലാം കാരണമെന്ന് ലോഹിതദാസ് പറഞ്ഞിട്ടുണ്ട്. മാതൃത്വത്തോടുള്ള തന്‍റെ നിലപാട് വ്യക്തമാക്കുന്ന ചിത്രമായിരുന്നു ദശരഥം. മറ്റൊരാള്‍ക്ക് വേണ്ടി വാടകയ്ക്ക് ഒരു കുഞ്ഞിനെ ഉദരത്തില് പേറുകയാണെങ്കിലും കുഞ്ഞ് ജനിച്ചു കഴിയുമ്പോള് മുതല് ആനി ഒരു സാധാരണ അമ്മയായിപ്പോകുന്നു. ആ കുഞ്ഞിനെ ആര്‍ക്കും വിട്ടുനല്‍കാന് അവള് തയ്യാറല്ല.\nമഹായാനത്തിലെ രാജമ്മ ഏതൊരാണിനോടും പോന്നവളാണ്. അവളുടെ ശകാരം കേള്‍ക്കാനാവാതെ ആ നാട്ടിലെ ആണുങ്ങളെല്ലാം വഴിമാറിപ്പോകുന്നു. ഒടുവില് ചന്ദ്രു എന്ന നായകന്‍റെ ചുംബനത്തിന് കീഴടങ്ങുമ്പോഴും അവളുടെ വ്യക്തിത്വം അടിയറ വയ്ക്കുന്നില്ല. കന്‍മദത്തിലെ ഭാനുവും അങ്ങനെ തന്നെ. അവളും നായകന്‍റെ ചുണ്ടുകള്‍ക്ക് വിധേയയാകുകയാണ്. അപ്പോഴും ഉള്ളില് എരിയുന്ന കനല് അവളെ പ്രകാശിപ്പിക്കുന്നു.\nഭരതത്തില് ഉര്‍വശി അവതരിപ്പിച്ച ദേവി എന്ന കഥാപാത്രം നായകനായ കല്ലൂര് ഗോപിനാഥനേക്കാള് മനഃശക്തിയുള്ളവളാണ്. അയാള് വീണുപോകുന്ന ഘട്ടത്തില് പോലും കൈത്താങ്ങാകുന്നത് അവളാണ്. എന്നാല് ഹിസ് ഹൈനസ് അബ്ദുള്ളയിലെ രാധ ആരുടെയും കണ്ണില് പെടാതെ ആ കൊട്ടാരത്തിന്‍റെ ഏതെങ്കിലും കോണില് ഒതുങ്ങിക്കഴിയാനിഷ്ടപ്പെടുന്നവളാണ്. സ്വന്തം ജന്‍മം തന്നെ ഒരു തെറ്റിന്‍റെ ഫലമാണെന്ന വിശ്വാസമാണ് അവളെ അങ്ങനെ ഒരു പാവമാക്കിത്തീര്‍ത്തത്.\nഅമരത്തിലെ മുത്ത് അച്ഛന്‍റെ സ്നേഹത്തിനും കാമുകന്‍റെ വാശിക്കുമിടയില് ധര്‍മ്മസങ്കടം അനുഭവിക്കുന്നു. ഒടുവില് അച്ഛനെ ധിക്കരിച്ച് കാമുകനൊപ്പം പോകുമ്പോഴും പ്രിയപ്പെട്ടവനു വേണ്ടി അച്ഛനെ തള്ളിപ്പറയുമ്പോഴും സ്നേഹത്തിന്‍റെ വിവിധ ഭാവങ്ങള്‍ക്കാണ് അവള് കീഴടങ്ങുന്നത്. പാഥേയത്തിലെ ഹരിതയും സ്നേഹബന്ധങ്ങള്‍ക്കിടയില് ധര്‍മ്മസങ്കടം അനുഭവിക്കുന്നു. അവള്‍ക്കും അച്ഛന്‍റെ സ്നേഹം വേണം, ഒപ്പം മറ്റുള്ളവരുടെയും. ലോഹിതദാസിന്‍റെ എല്ലാ സ്ത്രീ കഥാപാത്രങ്ങളും സ്നേഹത്തിനു വേണ്ടി ദാഹിക്കുന്നവരാണെന്ന് കാണാം.\nചകോരത്തിലെ ശാരദാമണിയും അങ്ങനെ തന്നെ. പുറമേ അവള് ശക്തയാണ്. മന്ത്രവാദിനിയാണോ എന്നുപോലും മറ്റുള്ളവര് സംശയിക്കുന്നു. പക്ഷേ അവള് ആഗ്രഹിക്കുന്നതും ഒരു പുരുഷന്‍റെ തണലാണ്, സ്നേഹമാണ്. ധനത്തിലെ നായികയും ആ ദാഹം അനുഭവിക്കുന്നു.\nസല്ലാപത്തിലെ രാധയെ ജീവനുതുല്യം സ്നേഹിച്ചുകൊണ്ട് ദിവാകരന് ഒപ്പമുണ്ട്. എന്നാല് അവള് ആഗ്രഹിക്കുന്നത് ശശികുമാറിനൊപ്പമുള്ള ജീവിതമാണ്. തന്‍റെ ഒപ്പമുള്ള നിധി വേണ്ടെന്നുവച്ചിട്ടാണ് അവള് മറ്റൊരാളെ തേടിപ്പോകുന്നത്. തൂവല്‍ക്കൊട്ടാരത്തിലെ നായിക മോഹന് എന്ന യുവാവില് അന്വേഷിക്കുന്നത് സ്വന്തം സഹോദരനെ തന്നെയാണെന്നറിയുമ്പോള് സുജാതയ്ക്കൊപ്പം പ്രേക്ഷകരും ആശ്വസിക്കുന്നു.\nവെങ്കലത്തിലെ തങ്കമണി ഭര്‍ത്താവിന്‍റെ സംശയത്തിന് പാത്രമാകുന്നവളാണ്. തന്‍റെ നിസഹായതയിലും വ്യക്തിത്വം അടിയറ വയ്ക്കാന് അവള് തയ്യാറാകുന്നില്ല. അവള് ഭര്‍ത്താവിനെ ഉപേക്ഷിച്ച് സ്വന്തം വീട്ടിലേക്കു പോകുന്നു. ഭൂതക്കണ്ണാടിയിലെ സരോജിനിയ്ക്ക് വിദ്യാധരനോടുള്ള സ്നേഹം വിവാഹത്തിനു ശേഷവും മറക്കാനാവുന്നില്ല. അവള് വിവാഹബന്ധം ഉപേക്ഷിച്ച് ഒറ്റയ്ക്ക് ജീവിക്കുന്നു. വിദ്യാധരനൊപ്പം ഒരു ജീവിതം എന്നെങ്കിലുമുണ്ടാകുമെന്ന പ്രതീക്ഷയാണ് അവളെ നയിക്കുന്നത്.\nവീണ്ടും ചില വീട്ടുകാര്യങ്ങളിലെ ഭാവന, കസ്തൂരിമാനിലെ പ്രിയംവദ, വളയത്തിലെ വനജ, സൂത്രധാരനിലെ ദേവമ്മ, അരയന്നങ്ങളുടെ വീട്ടിലെ സീത, ജോക്കറിലെ വനജ, കമലദളത്തിലെ മാളവിക, ഓര്‍മ്മച്ചെപ്പിലെ സമീര, ചക്രത്തിലെ ഇന്ദ്രാണി തുടങ്ങിയ സ്ത്രീ കഥാപാത്രങ്ങളെയും ഒരിക്കലും മരിക്കാത്ത ഓര്‍മ്മയായി അവശേഷിപ്പിച്ചിട്ടാണ് ലോഹിതദാസ് വിടവാങ്ങിയത്.\nഇനിയും എത്രയെത്ര കഥകള് ആ തൂലികയില് നിന്ന് മലയാളിയെ തേടി വരുമായിരുന്നു. എത്ര കഥാപാത്രങ്ങള് നമ്മുടെ കണ്ണുകളും മനസും ആര്‍ദ്രമാക്കുമായിരുന്നു. ലോഹി പോയതോടെ കഥകളുടെ നടവഴിയില് അഭയമില്ലാതെ അലയുകയാണ് ഒരുപിടി കഥാപാത്രങ്ങള്.\nലോഹിസാര് ഉണ്ടായിരുന്നുവെങ്കില്,ഇന്നലെയും ആലോചിച്ചു : മഞ്ജുവാര്യര്\nമീര ജാസ്മിന് ഞങ്ങളുടെ കുടുംബ ജീവിതത്തില് അസ്വസ്ഥത സൃഷ്ടിച്ചു; അന്ന് ലോഹിതദാസിന്റെ ഭാര്യ പറഞ്ഞത്\nഒരു നടനെന്ന നിലയില് എന്നെ ഏറെ സ്വാധീനിച്ചവരില് ഒരാളാണ് ലോഹി സാര്: പൃഥ്വിരാജ്\nഅന്ന് ലോഹിതദാസിനോട് ബഹദൂര് കയര്‍ത്തു; മുറിയിലേക്ക് കയറിവന്നത് നന്നായി മദ്യപിച്ച ശേഷം


Damascus, First Published 24, Oct 2019, 7:16 AM IST\nചൊവ്വാഴ്ച തുര്‍ക്കി പ്രസിഡന്‍റ് ത്വയിബ് എര്‍ദോഗനും റഷ്യന് പ്രസിഡന്‍റ് വ്ലാദ്മിര് പുടിനും നടത്തിയ ചര്‍ച്ചയിലാണ് റഷ്യന് സൈന്യത്തെ വിന്യസിക്കാന് തീരുമാനമായത്. ഒക്ടോബര് 29നകം കുര്‍ദിഷ് പോരാളികള് അതിര്‍ത്തിയില്‍നിന്ന് പൂര്‍ണമായി പിന്‍വാങ്ങണമെന്നാണ് അന്ത്യശാസനം.\nദമസ്കസ്: സംഘര്‍ഷഭരിതമായ തുര്‍ക്കി-സിറിയ അതിര്‍ത്തിയില് സുരക്ഷാമേഖല സൃഷ്ടിക്കാനുള്ള തുര്‍ക്കിയുടെ നീക്കത്തിന് പിന്തുണയുമായി സൈന്യത്തെ വിന്യസിച്ച് റഷ്യ. തുര്‍ക്കിയുമായുള്ള കരാറിന്‍റെ ഭാഗമായാണ് കുര്‍ദ് പോരാളികളെ അതിര്‍ത്തിയില്‍നിന്ന് ഒഴിവാക്കാന് റഷ്യ സൈന്യത്തെ ഇറക്കിയത്. കൊബാനെ, മാന്‍ബിജ് അതിര്‍ത്തി പട്ടണങ്ങളില് റഷ്യന് സൈന്യത്തെ വിന്യസിച്ചതായി റഷ്യന് പ്രതിരോധ മന്ത്രാലയം അറിയിച്ചു.\nതുര്‍ക്കിയും റഷ്യയും തമ്മിലുള്ള ധാരണപ്രകാരം ബുധനാഴ്ച ഉച്ചമുതല് അതിര്‍ത്തിയില്‍നിന്ന് 30 കിലോമീറ്റര് പിന്‍വാങ്ങാന് കുര്‍ദിഷ് പോരാളികള്‍ക്ക് 150 മണിക്കൂര് സമയം അനുവദിച്ചിട്ടുണ്ട്. അതിര്‍ത്തിയില് സുരക്ഷാമേഖല സൃഷ്ടിക്കാനാണ് തുര്‍ക്കിയുടെ പദ്ധതി. 20 ലക്ഷം സിറിയന് അഭയാര്‍ത്ഥികള് താമസിക്കുന്ന അതിര്‍ത്തി പ്രദേശങ്ങളിലാണ് സുരക്ഷാമേഖലയായി മാറ്റാന് തുര്‍ക്കി ശ്രമിക്കുന്നത്. സുരക്ഷാമേഖല സൃഷ്ടിക്കാനുള്ള തുര്‍ക്കിയുടെ നീക്കത്തെ പ്രശംസിച്ച് അമേരിക്കന് പ്രസിഡന്‍റ് ഡോണള്‍ഡ് ട്രംപ് രംഗത്തെത്തി.\nചൊവ്വാഴ്ച തുര്‍ക്കി പ്രസിഡന്‍റ് ത്വയിബ് എര്‍ദോഗനും റഷ്യന് പ്രസിഡന്‍റ് വ്ലാദ്മിര് പുടിനും നടത്തിയ ചര്‍ച്ചയിലാണ് റഷ്യന് സൈന്യത്തെ വിന്യസിക്കാന് തീരുമാനമായത്. ഒക്ടോബര് 29നകം കുര്‍ദിഷ് പോരാളികള് അതിര്‍ത്തിയില്‍നിന്ന് പൂര്‍ണമായി പിന്‍വാങ്ങണമെന്നാണ് അന്ത്യശാസനം. പിന്‍വാങ്ങിയില്ലെങ്കില് നീക്കം ചെയ്യുമെന്നും ഇരുരാജ്യങ്ങളും സംയുക്ത പ്രസ്താവനയില് അറിയിച്ചു. തുര്‍ക്കിയുടെ അതിര്‍ത്തിയില് 15 ബോര്‍ഡര് പോസ്റ്റുകള് തുറന്നതായി റഷ്യന് പ്രതിരോധ മന്ത്രി അറിയിച്ചു.\nഎന്നാല്, ഇത് സംബന്ധിച്ച് സിറിയന് സര്‍ക്കാറോ, കുര്‍ദിഷ് പോരാളികളോ പ്രതികരിച്ചിട്ടില്ല. റഷ്യയുടെ ഇടപെടല് ഗുണം ചെയ്യുമെന്ന് ഇറാന് പ്രതികരിച്ചു. അന്താരാഷ്ട്ര നിയന്ത്രണത്തിലുള്ള സുരക്ഷാമേഖല എന്ന നീക്കത്തെ അമേരിക്ക പിന്തുണക്കുന്നുവെന്ന് നാറ്റോ യുഎസ് അംബാസഡര് കെയ് ബെയ്‍ലി വ്യക്തമാക്കി. സിറിയയില് ഐഎസിനെതിരെ കുര്‍ദിഷ് പോരാളികളുമായി ചേര്‍ന്നാണ് അമേരിക്കയുടെ നീക്കം. വടക്കന് സിറിയയില്‍നിന്ന് അമേരിക്കന് സൈന്യത്തെ പിന്‍വലിച്ചതിന് തൊട്ടുപിന്നാലെ കുര്‍ദിഷ് പോരാളികള്‍ക്കെതിരെ തുര്‍ക്കി ആക്രമണം തുടങ്ങുകയായിരുന്നു.